
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 86
                                                               din 14 mai 2019
privind modificarea Regulamentului de Organizare şi Funcţionare a Pieţei Agroalimentare din Municipiul Sighişoara, aprobat prin Hotărârea Consiliului Local Sighişoara nr. 19/28.02.2013, cu modificările şi completările ulterioare

Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre şi referatul de aprobare al Primarului Municipiului, în calitate de iniţiator, înregistrat cu nr. 10.657/15.04.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările și completările ulterioare;

Având în vedere Hotărârea Consiliului Local Sighișoara nr. 49 din 31.03.2011, modificată și completată prin Hotărârea Consiliului Local Sighișoara nr. 105/08.06.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie;

Văzând şi Hotărârea Consiliului Local Sighișoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighișoara nr. 93/31.05.2012 şi modificată prin Hotărârea Consiliului Local Sighișoara nr. 54/28.03.2013;

Ţinând cont de prevederile contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 şi actul adiţional nr. 4, aprobat prin Hotărârea Consiliului Local Sighișoara nr. 33/27.02.2017;
Văzând şi Hotărârea Consiliului Local Sighişoara nr. 19/28.02.2013 privind aprobarea Regulamentului de Organizare şi Funcţionare a Pieţei Agroalimentare din Municipiul Sighişoara;

Ţinând cont de Hotărârile Consiliului Local Sighişoara nr. 186/30.10.2014 şi nr. 68/28.04.2016 prin care a fost modificat Regulamentul de Organizare și Funcționare a Pieţei Agroalimentare din Municipiul Sighişoara;

Având în vedere prevederile Legii nr. 213/1998 privind bunurile proprietate publică, cu modificările și completările ulterioare, ale Legii nr. 215/2001, Legea administraţiei publice locale, republicată, cu modificările și completările ulterioare, precum şi ale Legii nr. 287/2009 privind Codul Civil, republicat, cu modificările şi completările ulterioare;
În conformitate cu prevederile H.G. nr. 348/2004 privind exercitarea comerțului cu produse și servicii de piață în unele zone publice, cu modificările şi completările ulterioare;

Ținând cont de prevederile Legii nr. 145/2014 pentru stabilirea unor măsuri de reglementare a pieței produselor din sectorul agricol, cu modificările şi completările ulterioare;

Ţinând cont de Legea nr. 170/2018 privind aprobarea Ordonanţei de Urgenţă a Guvernului nr. 27/2018 pentru completarea art. II din Legea nr. 70/2018 privind modificarea şi completarea Legii nr. 145/2014 pentru stabilirea unor măsuri de reglementare a pieţei produselor din sectorul agricol;

Având în vedere prevederile O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, precum şi prevederile art. 31 și art. 32 din  H.G. nr. 955/2004 pentru aprobarea reglementarilor - cadru de aplicare a O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;

Ţinând cont de prevederile Legii nr. 51/2006, Legea serviciilor comunitare de utilități publice, republicată, cu modificările şi completările ulterioare;

Având în vedere prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare şi cele ale Legii nr. 31/1990 privind societățile, republicată, cu modificările și completările ulterioare;

Ținând cont și de avizul cu nr. 64/07.12.2018 al Consiliului de Administrație al S.C. Ecoserv Sig S.R.L., prin care acesta a avizat favorabil modificarea Regulamentului de Organizare și Funcționare a Pieței Agroalimentare din Municipiul Sighişoara;

Având în vedere proiectul de hotărâre iniţiat de grupul de consilieri locali ai Uniunii Independente pentru Sighişoara (U.I.P.S.) înregistrat cu nr. 18.639/29.06.2018, prin care se propune includerea în categoria comercianţilor eligibili a efectua acte de comerţ în Piaţa Agroalimentară la mesele de beton și platoul pieței şi a persoanelor juridice care pot desfășura activitatea de comercializare cu amănuntul, numai în baza autorizației de funcționare;
Ţinând cont de prevederile art. 7 din Legea nr. 52/2003 privind transparenţa decizională în administraţia publică, republicată;

Văzând şi Raportul de specialitate al S.C. Ecoserv Sig S.R.L. nr. 933/15.04.2019, înregistrat la Municipiul Sighișoara cu nr. 10.660/15.04.2019, prin care se propune modificarea Regulamentului de Organizare şi Funcţionare a Pieţei Agroalimentare din Municipiul Sighişoara, îndeplinindu-se prevederile legale în acest sens;
Având în vedere amendamentul formulat în plenul şedinţei extraordinare a Consiliului Local Sighişoara de către domnul consilier local Sîrbu Ioan - Iulian, amendament însuşit şi votat de către membrii Consiliului Local Sighişoara;
Având în vedere avizul favorabil al comisiei de comerț;
În temeiul art. 36 (2) lit. c) şi d), art. 36 (6) lit. a), pct. 16, art. 36 (9), art. 45 (3) şi a art. 115 (1) lit. b) din Legea nr. 215/2001, Legea administraţiei publice locale, republicată, cu modificările și completările ulterioare;

H O T Ă R Ă Ş T E:

Art. 1. Se aprobă modificarea Regulamentului de Organizare şi Funcţionare a Pieţei Agroalimentare din Municipiul Sighişoara, aprobat prin Hotărârea Consiliului Local Sighişoara nr. 19/28.02.2013, modificat ulterior prin Hotărârea Consiliului Local Sighișoara nr. 186/30.10.2014 şi prin Hotărârea Consiliului Local Sighișoara nr. 68/28.04.2016, conform anexei nr. 1, care face parte integrantă din prezenta hotărâre.
Art. 2. Date fiind prevederile art. 1, se actualizează Regulamentul de Organizare şi Funcţionare a Pieţei Agroalimentare din Municipiul Sighişoara, aprobat prin Hotărârea Consiliului Local Sighişoara nr. 19/28.02.2013 şi modificat ulterior prin Hotărârile Consiliului Local Sighișoara nr. 186/30.10.2014 şi 68/28.04.2016, conform anexei nr. 2, care face parte integrantă din prezenta hotărâre.
Art. 3. Cu data adoptării prezentei hotărâri, orice alte prevederi contrare, incidente în speţă, se abrogă.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi S.C. ECOSERV SIG S.R.L. prin director Maior Gheorghe.
Art. 5. Prin grija Secretarului Municipiului Sighişoara, Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.sighisoara.org.ro.    
PREŞEDINTE DE ŞEDINŢĂ,

  

         Marcu Gheorghe        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 15 voturi ”pentru”, 1 vot ”împotrivă” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Direcţia Administrarea Patrimoniului;

  2 ex. S.C. ECOSERV SIG S.R.L.
  9 ex.
  B.A. 

